alexandrainst/scandi-wiki huggingface dataset:
Bjørn Bjørnevik

Bjørn Martinius Bjørnevik () var ein norsk skodespelar, teatersjef og dramatikar.

Bjørn Bjørnevik blei teken opp som elev ved Det Norske Teatret i 1923 og blei verande fram til 1926. Der medverka han i både folkemelodiar og drama i til saman ni roller, men fekk i røynda aldri sin verkelege debut. I 1928 skipa han sitt eige teater, Bjørnevik Teater, som spelte på ulike stader i Oslo. Elles baserte teateret seg på turnèverksemd. Teateret eksisterte fram til 1952, og i løpet av denne tida var fleire av Noregs mest kjente skodespelarar innom Bjørnevik Teater. Mellom desse var Kari Diesen, Arne Lie, Kolbjørn Brenda, Birger Løvaas, Willie Hoel, Astrid Schwab, Bjarne Bø og Rolf Søder. Dei to sistnemnte debuterte hjå Bjørnevik i høvesvis 1929 og 1944. Mange skodespelarar som seinare var del av Komedieteateret i Bergen byrja hjå Bjørnevik, mellom dei Lars Nygard, som var sjef i Komedieteateret i 1933-1945.

Bjørnevik hadde ambisjonar om eit litterært teater og sette opp fleire stykkje av Henrik Ibsen, mellom desse Peer Gynt, Brand og Hærmenderne på Helgeland. Stykkje av forfattarar som Stein Balstad, Cora Sandel og George Bernard Shaw blei òg sette opp. Etterkvart kom folkemelodiar til å setje mest preg på reportoaret, med Bjørnevik sjølv som den mest spelte forfattaren. Heile ti komediar av Bjørnevik blei vist på scena.

Kjelder 
 Bjørn Bjørnevik i Norsk Biografisk Leksikon

Norske skodespelarar
Norske teatersjefar
Norske dramatikarar
Folk frå Ørskog
Kalbe Razi Naqvi

Kalbe Razi Naqvi () er ein norsk-pakistansk fysikar. 
Han tok doktorgraden frå University of Manchester i 1968 og vart dosent i fysikk ved NTH frå 1977. Frå 1985 var han professor ved Universitetet i Trondheim (no NTNU) frå 1985. Naqvi har utført viktige arbeider i biofysikk og fysikalsk kjemi, særskild om luminescens av organiske molekyl. Vidare har han undersøkt rotasjonen til proteinmolekyl i ein membran ved hjelp av ein lysspektroskopisk teknikk og gjeve bidrag til den teoretisk utrekninga av den todimensjonale diffusjonskoeffisient, kalla Razi Naqvis kinetiske lov.

Kjelder
Kalbe Razi Naqvi. (2012-02-20) I Store norske leksikon. Henta frå http://snl.no/Kalbe_Razi_Naqvi

Pakistanske fysikarar
Norske fysikarar
Nordmenn av pakistansk opphav
Norske fysikkprofessorar
Professorar ved NTNU
Fysikarar på 1900-talet
Fysikarar på 2000-talet
Anders Nummedal

Anders Johnsen Nummedal () var ein skulemann og arkeolog frå Vik i Sogn.

Nummedal vart utdanna cand. real. i 1900. Sidan var han lærar i Kristiansund ved den høgre skulen der i byen. I 1909 gjorde han funn frå steinalderen ved Voldvatnet på øya Nordlandet i nordmørsbyen. Nummedal hadde der oppdaga det som han kalla for Fosnakulturen. 

Frå 1917 var Nummedal statsstipendiat. Perioden 1922-38 var han konservator ved Oldsaksamlinga til Universitetet i Oslo. Han var svært oppteken av steinalderarkeologi og stod bak oppdaginga av Komsakulturen i det nordlege Noreg i 1925. Nummedal leia mange arkeologiske utgravingar, og var den leiande granskaren av norsk steinalder.

Han døydde i Oslo.

Kjelder
Norsk Allkunnebok, IX. bandet, 1959

Norske arkeologar
Statsstipendiatar
Folk frå Vik
Olaf Havnes

Olaf Havnes () var ein norsk forfattar og omsetjar.

Referansar

Bakgrunnsstoff 
 
 http://www.havnes.com/

Bokmålsforfattarar
Fantasy-forfattarar
Forfattarar frå Oslo
Ladning

Ei ladning er den krut mengda som går med til å skyte eit prosjektil ut av eit skytevåpen. Storleiken vert avpassa etter utgangsfarten til prosjektilet, i lag med trykket som skytset toler. Ladninga vert ført inn i ladningsrommet, som er den bakarste delen av røyret, anten i ein karduspose av papir, tøy eller krut, eller i ei metallhylse. 

Kardus vart først nytta i forladeskyts, så i eldre bakladeskyts, og vert framleis nytta ved skyts med stort kaliber. Hylseladning vert brukt meir i moderne skyts, særleg av dei mellomstore og mindre kaliber (under 15,5 cm). Ei patron, der prosjektilet og hylse med ladningar er pressa saman, vert vanlegvis nytta i våpen der det er krav til stod eldfart.

Kjelder
ladning. (2012-02-21) I Store norske leksikon. Henta frå http://snl.no/ladning/kruttmengde

Farlege stoff
Eksplosiv
MacLeod-manometer

MacLeod-manometer er eit vakuummeter som blir bruka til måling av særs lågt gasstrykk. Eit visst volum av gass, der trykket skal målast, vert pressa særs sterkt saman, slik at trykket stig og lettare kan målast. Ein reknar så ut det opphavlege trykket ved hjelp av Boyle–Mariotte-lova. Ein kan måle trykk heilt ned til 0,0013 Pa. Manometeret er kalla opp etter den newzealandske fysikaren Duncan MacLeod.

Kjelder
MacLeod-manometer. (2012-02-21) I Store norske leksikon. Henta frå http://snl.no/MacLeod-manometer

Trykkmålarar
Laboratorieutstyr
Laboratorieglastøy
Vakuum
Nanopartikkel

Ein nanopartikkel er kunstig produserte partiklar som består av ei samling atom frå 1 til 100 nanometer i diameter. 10 hydrogenatom ved sidan av kvarandre utgjer 1 nm. Desse ørsmå partiklane vert nytta innan mange område av nanoteknologi. Til dømes kan nanopartiklar av jernatom nyttast til reinsing av forureina jord eller vatn, og 5 nm store partiklar av cerium og oksygen kan binde frie radikalar i cellevev.

Etter kvart som teknologien vert betre reknar ein med at nanopartiklar kan nyttast til transport av medikament i kroppen og annan medisinsk behandling.

Kjelder

Nanoteknologi
Nanomateriale
Ultrafiolett stråling
Objektmikrometer

Objektmikrometer er ein skala i hundredels millimeter som er rissa inn på eit objektglas og vert nytta til kalibrering av måleokular, som er okular med innlagt skala.

Kjelder
objektmikrometer. (2012-02-21) I Store norske leksikon. Henta frå http://snl.no/objektmikrometer

Skalaer
Mikroskopi
Palm

Palm er ei gammal engelske måleining for lengd, lik 3 tommer eller 7,62 cm. 

I Noreg vart palm eller palme òg nytta ved eksport av rundtømmer, og vart då rekna som lik 3,5 engelske tommer eller 3 7/18 norske tommer, som er 8,9 cm. 

Palm eller liknande einingar vert òg nytta i andre land. I Nederland er ein palm lik 10 cm, medan ein i Italia nyttar palmo som er like langt. 

Romarane nytta palmus minor som var lik 4 digitus eller fingrar, lik 7,4 cm. Den romerske palmus major var 12 digitus eller 22,4 cm, og skulle tilsvare lengda av ei handflate. Dette er opphavet til den spanske palmo, som er lik 20,9 cm, og den portugisiske og latinamerikanske palmo på 22,2 cm.

Kjelder
palm. (2012-02-21) I Store norske leksikon. Henta frå http://snl.no/palm

Måleiningar for lengd
Gamle måleiningar
Palmo

Palmo er ei gammal måleining for lengd. I Spania er målet 20,9 cm og i Portugal og latinamerikanske land 22,2 cm. I Italia er derimot ein palmo berre 10 cm. 

Den romerske palmus major var 12 digits eller fingrar, som er 22,4 cm, og skulle tilsvare lengda av ei handflate. Dette er opphavet til palmo.

Kjelder
palmo (2012-02-21). I Store norske leksikon. 

Måleiningar for lengd
Gamle måleiningar
Arcade Fire

Arcade Fire er ei prisløna kanadisk indie rock-gruppe frå Montreal. Ho består av ekteparet Win Butler og Régine Chassagne, William Butler, bror til Win, og har hatt mange medlemmer opp igjennom åra.

Karriere 

Arcade Fire starta opp i 2001, men gav ut sitt fyrste album i 2004. Det fekk namnet Funeral - «Gravferd», og selde til gull både i heimlandet og i Storbritannia. I 2005 vart songane deira brukt både i fjernsynsserien Six Feet Under og i eit BBC-program. Dei opptredde i The Late Show with David Letterman i USA same året. Då U2 reiste på turné med cden Vertigo i 2005/2006, varma Arcade Fire opp for fleire av konsertane deira. I 2005 fekk dei den kanadiske Juno-prisen for beste låtskrivarar. Dei var også nominert til BRIT Awards.

Andreplata til Arcade Fire kom ut i 2007 og fekk tittelen Neon Bible. I 2009 vart ein av singlane frå Funeral brukt i filmen Til huttetuenes land. Tredjealbumet til Arcade Fire kom ut i 2010 og fekk tittelen The Suburbs - «Forstadene». Dette vann ein Grammy-pris for årets album. Dei vann også fleire Juno-prisar og BRIT Awards for albumet.

Diskografi 

 Funeral (2004)
 Neon Bible (2007)
 The Suburbs (2010)
 Reflektor (2013)
 Everything Now (2017)
 We (2022)

Kjelde 

Denne artikkelen byggjer på «Arcade Fire» frå , den 21. februar 2012. 
 

Musikkgrupper skipa i 2001
Kanadiske rockegrupper
Grammy-vinnarar
Indierockgrupper
Juno-vinnarar
Brit Award-vinnarar
Qian Xueshen

Qian Xuesen () var ein kinesisk vitskapsmann som var aktiv i missilprogrammet til både USA og Folkerepublikken Kina.

Qian studerte først ved Jiaotong-universitetet i Shanghai, der han tok ein eksamen i maskinteknikk i 1934. Han kom til USA i 1936 for å studere ved California Institute of Technology, der han fekk doktorseksamenen sin i 1939. Etter at han hadde undervist ved Caltech og MIT vart han tilsett av krigsprogrammet til USA og bestod den naudsynte tryggleiksklareringa.

Han vart ein av grunnleggjarane av Jet Propulsion Laboratory i 1943, som arbeidde med å utvikle våpen mot det tyske V-2-programmet. Etter slutten av andre verdskrigen vart han send til Tyskland av den amerikanske regjeringa for å intervjue og lære av tyske vitskapsmenn som Werner von Braun. Etter tilbakekomsten sin til USA i 1949 vart Qian skulda for kommunistiske sympatiar. Han vart fengsla og vart lauslaten først i 1955 i byte mot amerikanske krigsfangar frå Koreakrigen.

Etter heimkomsten til Kina vart han engasjert i rakett- og missilprogrammet til staten, og han vart medlem av Kinas kommunistiske parti i 1958. Han blir òg rekna som opphavet til det kinesiske romfartprogrammet.

I 1980-åra vart Qian kjent som ein varm talsmann for qigong, som etter meininga hans kunne vidareutviklast med hjelp av marxistisk filosofi.

Kjelder
<div class="references-small">
Denne artikkelen bygger på «Qian Xuesen» frå ,  den 21. februar 2012. 
 oppgav desse kjeldene: 

Folk frå Hangzhou
Kinesiske fysikarar
Medlemmar av Det kinesiske vitskapsakademiet
Rakettforskarar
Fysikarar på 1900-talet
Radiogen

Radiogen er noko av radioaktivt opphav. Ein nuklide vert kalla radiogen når han er danna som dotterprodukt ved radioaktiv spalting. Til dømes vil det av uran etter ei rekkje prosessar ha danna seg blyisotop som er radiogene.

Kjelder
radiogen. (2012-02-21) I Store norske leksikon. Henta frå http://snl.no/radiogen

Radioaktivitet
Sack

Sack er ei gammal engelsk og tysk måleining for volum og masse for somme varer med store lokale variasjonar. 

Som kornmål i Tyskland varierte sack til dømes frå kring 155 til kring 330 liter, medan ein 1 sack mjøl som handelsvekt i England var 127 kg. I Canada var 1 sack salt 102 kg, og i England var 1 sack ull lik 165 kg.

Sjå òg
Sekk

Kjelder

Måleiningar for volum
Måleiningar for masse
Gamle måleiningar
Engelske ord og uttrykk
Anberlin

Anberlin er ei USA-amerikansk rockegruppe frå Winter Haven i Florida.

Historie 

Stephen Christian og Deon Rexroat møttest på high school og danna den kristelege gruppa SaGoh 24/7, som spelte pønkrock. Dei fekk med Joseph Milligan på gitar og ein trommeslagar, og gav ut to album: Servant After God's Own Heart (1999) og Then I Corrupt Youth (2001). Trommeslagaren forlét bandet etter 2001 og Nathan Young kom inn i staden. Gruppa gjekk bort frå pønk-rocken, tok namnet Anberlin og signerte platekontrakt med det kristne selskapet Tooth & Nail Records.

Debutalbumet Blueprints for the Black Market (2003) og oppfylgjarane Never Take Friendship Personal (2005), Cities (2007) og Lost Songs (2007) kom alle ut på Tooth & Nail Records. Lost Songs var ei samling av uutgjeve materiale, demoar, B-sider, etc. I 2007 bestemte gruppa seg for å skifta plateselskap til Universal Republic Records. Fyrste plata på det nye plateselskapet fekk tittelen New Surrender (2008). I 2010 gav dei ut Dark Is the Way, Light Is a Place, som foreløpig er deira siste studioalbum.

Diskografi 

 Blueprints for the Black Market (2003)
 Never Take Friendship Personal (2005)
 Cities (2007)
 Lost Songs (2007)
 New Surrender (2008)
 Dark Is the Way, Light Is a Place (2010)

Kjelde 

Denne artikkelen byggjer på «Anberlin» frå , den 21. februar 2012. 
 

USA-amerikanske rockegrupper
Musikkgrupper skipa i 2002
Trykkammer

Eit trykkammer er ein lukka behaldar som held gassar eller væsker i eit trykk som er vesentleg forskjellig frå det omliggande trykket

Trykkskilnaden er farleg og mange dødsulukker har skjedd gjennom historia til utviklinga av trykkammer og handsaminga av dei. Utforminga, produksjonen og handsaminga av trykkammer er derfor regulerte av tekniske styresmakter og lover. Definisjonen av trykkammer varierer derfor frå land til land, men omfattar parameterar som maksimal trykk og temperatur det er trygt å operere under. 

Undertrykkskammer er lufttette rom der ein skapar undertrykk ved å pumpe ut luft, som vil sei at trykket er lågare enn lufttrykket. Desse vert nytta innan flymedisin og for å simulere trykktilhøva i store høgder. Såkalla høgdehus er ei form for undertrykkskammer. 

Overtrykkskammer er lufttette rom der trykket er høgare enn atmosfæretrykket. Kammera kan vere store og stasjonære og tole trykk som svarar til fleire hundre meter djupne, eller små og transportable einingar som er rekna for overtrykk på berre 1-2 atmosfærar. Overtrykkskammer vert nytta mellom anna til behandling av dykkarsjuke.

Kjelder
Denne artikkelen bygger på «Pressure vessel» frå ,  den 21. februar 2012.  
 

Trykkbehaldarar
Megatonn

Megatonn er eit mål på masse, og tilsvarar ein million metriske tonn. Symbolet for megatonn er Mt. 

Megatonn (og kilotonn) vert òg brukt som mål på energi, spesielt ved måling av sprengkraft for eksplosive stoff, spesielt for kjernefysiske våpen . Grunnlaget for denne nytta er sprengkraft omrekna til mengd TNT. Denne nytta av måleininga Megatonn har som utgangspunkt at eitt gram TNT gjev energi som tilsvarar 1000 termokjemiske kaloriar, som på si side tilsvarar 4184 Joule. Den verkelege målte energien frå eit gram TNT er noko lågare, 652 kaloriar eller 2724 J.

Samanhengen mellom Megatonn og Joule vert dermed:
 Eit gram TNT vert definert til 1000 kaloriar, som tilsvarar 4,184 kilojoule (KJ).
 Eit tonn TNT (1000 kg) er dermed 4,184 x 109 J = 4,184 gigajoule (GJ).
 Eit kilotonn TNT (1000 tonn) er dermed 4,184 x 1012 J = 4,184 terajoule (TJ).
 Eit megatonn TNT (1000 000 tonn) er dermed 4.184 x 1015 joule = 4.184 petajoule (PJ).

Kjelder 
 Omsett frå Wikipedia på bokmål, innhenta tysdag 21. februar 2012, klokka 18:49.

Måleiningar for masse
Opphavleg omsett med Apertium
Colorado Springs

Colorado Springs er ein by i delstaten Colorado i USA.

Colorado Springs har 360 890 innbyggjarar (2000), noko som gjer han til den nest største byen i Colorado og den 50. største i USA. Byen er òg hovudsete i fylket El Paso County. Byen ligg ved ein av dei mest berømte amerikanske fjelltoppane, Pikes Peak, på austsida av Rocky Mountains. 

Byen har eit totalt areal på 482,1 km², av dei er 481,1 km² land og 1,0 km² vatn.

Kjelde 
 Omsett frå «Colorado Springs», innhenta tysdag 21. februar 2012, klokka 18:57.

Byar i Colorado
Opphavleg omsett med Apertium
Olaf Olafsen

Olaf Olafsen () var en norsk prest og historikar. Han var fødd i Dovre, Jørgen Olafsen var far hans.

Olafsen voks opp i Romsdal, frå 1849 i Veøy prestegjeld. Han tok eksamen ved lærarskule i 1864 og vart cand.theol. i 1873. Han dreiv folkehøgskule i Veøy i 1874, var amtsskulelærar i Romsdal 1876, sokneprest i Eid frå 1877 og sidan på Byneset frå 1883 og i Ullensvang 1889-1913. Olafsen var særs interessert i hagebruk og i hans tid var prestegarden i Ullensvang eit sentrum for fruktdyrkinga i Hardanger. 

Olafsen skipa Hardanger Historielag i 1908 og var formann fram til 1913. Han styrte tidsskriftet «Hardanger» og ei kjeldskriftsamling fram til 1926. Som medlem av Høgfjellskommisjonen skreiv han to verk, ei om eigedomstilhøva på Hardangervidda særskilt, og ei om Jordfællesskab og Sameie. I 1917 vart han statsstipendiat, 74 år gammal.

Olafsen gav ut si fyrste bygdebok i 1907, om Ullensvang. På 1920-talet kom fleire bygdebøker, om Kvam, Granvin, Ulvik og Veøy. Han skreiv også om smelting av myrmalm i eldre tid, og bøkene Norske slægstnavne og Norsk prestgårdsliv. Ein sjølvbiografi, Mit liv gjenoplevet i mindet, kom ut i 1947. 

Han døydde i Bergen i 1932.

Kjelder
Norsk Allkunnebok. IX. bandet, 1959
Biografi i Store norske leksikon

Litteratur 
 sambok 31 bøker av/om Olafsen

Norske prestar
Norske historikarar
Statsstipendiatar
Folk frå Dovre
Folk frå Molde
Walter Houser Brattain

Walter Houser Brattain () var ein amerikansk fysikar.

Saman med John Bardeen fann han opp transistoren, og dei to vart saman med prosjektleiaren William Shockley tildelt Nobelprisen i fysikk i 1956 for dette arbeidet.

Han var verksam ved mellom anna Bell Laboratories.

Kjelder
Denne artikkelen bygger på «Walter Houser Brattain» frå ,  den 21. februar 2012.  
 

USA-amerikanske fysikarar
Nobelprisvinnarar frå USA
Nobelprisen i fysikk
Skotsk-amerikanarar
Folk frå Xiamen
Folk frå Oregon
USA-amerikanske oppfinnarar
Eksperimentelle fysikarar
Kvantefysikarar
Fysikarar på 1900-talet
Georg Reiss

Georg Michael Dødelein Reiss () var ein norsk jurist, komponist og musikkgranskar. Han var far til Thorleif og Elisabeth Reiss, sjølv fødd i Christiania.

Reiss vart cand. jur. i 1886, og arbeidde som sekretær i Kyrkjedepartementet frå 1899 til 1908.

Han gjekk i musikklære hos Ludvig Mathias Lindeman, Otto Winther-Hjelm og Christian Cappelen. Seinare studerte han også musikk ved høgskulen i Berlin. Han var organist ved 'Petrus kyrkje' i Kristiania frå 1893 til 1914, og dessutan musikkmeldar i Dagbladet 1893-96, Nordisk Musikrevue 1903-06 og frå 1904 i Verdens Gang. Reiss skreiv ei kantate i 1902, og andre komposisjonar for song og kor, mellom anna eit kyrie for åtte røyster.

Med stønad frå Nansenfondet og som statsstipendiat frå 1908 studerte Reiss neumeskrift, paleografi og mellomaldersk musikkteori, offentliggjorde handskrifter frå Riksarkivet og maksla til to delar for St. Olav. Han disputerte til dr. philos. i 1913 på avhandlinga Musikken ved den middelalderlige Olavsdyrkelse i Norden. Det var  første doktorgraden i norsk musikkhistorie.

Verk 
Det norske rigsarkivs middelalderlige musikhaandskrifter, 1908
Musikken ved den middelalderlige Olavsdyrkelse i Norden, 1912

Norske komponistar
Statsstipendiatar
Folk frå Oslo

Kjelder
Denne artikkelen bygger på «Georg Reiss» frå ,  den 21. februar 2012.
Olav Sannes

Olav Sannes () var ein gardbrukar, politikar og forfattar frå Drangedal.

Sannes tok landbruksutdanning i ungdomen og var sidan gardbrukar I Drangedal. Han var ordførar i heimbygda i ei lang rekke år, og hadde fleire andre kommunale og fylkeskommunale verv. Perioden 1919-21 representerte han Venstre på Stortinget, på ny stortingspresentant 1925-33.

Sannes gav ut bygdeboka Drangedal med Tørdal, ei bygdesoge i 1924 (faksimile 1974, ISBN 82-990370-1-8). Sidan skreiv han to romanar med handling frå Drangedal; Hardår som kom i 1927 og Gullsplinten som kom i 1931. Dei to romanane vart gitt ut på ny i eit samla band i 1988.

Sannes vart statsstipendiat i 1934.

Kjelder 
 Norsk Allkunnebok, IX.bandet. 1960
 Denne artikkelen bygger på «Olav Sannes» frå , den 21. februar 2012. 
 

Stortingsrepresentantar 1919-1921
Stortingsrepresentantar 1925-1927
Stortingsrepresentantar 1928-1930
Stortingsrepresentantar 1931-1933
Statsstipendiatar
Norske romanforfattarar
Folk frå Drangedal
Robert Andrews Millikan

Robert Andrews Millikan () var ein amerikansk fysikar.

Millikan vart utdanna i Maquoketa i Iowa i Oberlin College i Ohio, og ved Columbia University, der han tok doktorgrad i 1895. Frå 1896 til 1921 var han knytt til universitetet i Chicago, og dei siste elleve åra var han professor i fysikk, frå 1921 var han direktør for Norman Bridge Laboratory og president for California Institute of Technology i Pasadena. Millikan viste ved nøyaktige målingar at den fotoelektriske lova til Albert Einstein stemmer med eksperimenta. Han fekk Nobelprisen i fysikk i 1923 for desse målingane og for målingane av ladninga til elektronet.

Mest kjend er han for oljedropeforsøket sitt til måling av ladningena til elektronet der han avgjorde den mikroskopiske rørsla av ein ladd oljedrope i eit elektrisk felt. Av farten og feltstyrken kan ladninga reknast ut. Han viser seg alltid å vere ei heil mengd elektriske elementærladningar.

Prisar (utval) 
  – Nobelprisen i fysikk
  – Hughesmedaljen

Bakgrunnsstoff 

USA-amerikanske fysikarar
Nobelprisvinnarar frå USA
Nobelprisen i fysikk
Folk frå Whiteside County
Medlemmar av Det sovjetiske vitskapsakademiet
Eksperimentelle fysikarar
Medlemmar av United States National Academy of Sciences
Optiske fysikarar
Manne Siegbahn

Karl Manne Georg Siegbahn () var ein svensk fysikar. I 1924 vart han tildelt Nobelprisen i fysikk «for sine funn og forsking innan røntgenspektroskopi». 

Siegbahn tok ein filosofisk doktorgrad ved Universitetet i Lund i 1911, avhandlinga fekk tittelen Magnetische Feldmessungen. Han var konstituert professor for Johannes Rydberg då helsa hans svikta, og han etterfølgde han som professor i 1920.

Etter doktorgraden, fortsette Siegbahn forskinga på røntgenspektroskopi. Han fortsette arbeidet òg etter at han flytta til Universitetet i Uppsala i 1923. Her utvikla og forbetra han eksperimentelle apparat som tillet han å utføre særs presise målingar av røntgenstrålinga bølgjelengder, skapt av atom frå ulike stoff. Han utvikla ein konvensjon for å namngje dei ulike spektrallinjene som er karakteristiske for stoffa i røntgenspektroskopi. Dei presise målingane til Siegbahn medverka mykje til utviklinga innan kvanteteori og atomfysikk.

Han var far til Kai Siegbahn som sjølv fekk Nobelprisen i fysikk i 1981.

Kjelder 
Denne artikkelen bygger på «Manne Siegbahn» frå ,  den 21. februar 2012. 
 oppgav desse kjeldene:

Svenske fysikarar
Svenske professorar
Svenske nobelprisvinnarar
Nobelprisen i fysikk
Folk frå Örebro
Medlemmar av Det kongelege svenske ingeniørvitskapsakademiet
Medlemmar av Det kongelege danske vitskapsakademiet
Eksperimentelle fysikarar
Fysikarar på 1900-talet
Professorar ved Lunds universitet
Professorar ved Uppsala universitet